als_Latn dik_Latn sag_Latn
Me sa duket, Microsoft-i është duke u përgatitur për të prezantuar një version të ri të Skype-it optimizuar për sistemin operativ të ardhshëm Windows 8.
Blogu i Windows-it Neowin ka arritur të fus në duart e tij aplikacionin e ri, i cili është shënuar në mënyrë të qartë si një version paraprak. Siç mund ta shikoni edhe nga fotoja, aplikacioni ka karakteristika të njohura të ndërfaqes Windows 8, veçanërisht për çdokënd që përdor aplikacionin desktop të Skype-it për Mac-un.
Pasi kyçesh, aktiviteti juaj më i fundit del në një kolonë në anën e majtë të ekranit, ndjekur nga kontaktet/numrat/dhomat e chat-it dhe një bllok përdoruesish të Skype-it online. Gjithë teksti brenda aplikacionit është më i madh nga çfarë është mësuar të përdorin shumica e njerëzve, por jo aq shumë sa të bëhet e bezdisshme.
Neowin tha se aplikacioni i ri i Skype-it është shumë i pastruar, pa mosfunksionime apo probleme qartësie gjatë videotelefonatave ose telefonatave vetëm me audio.
(Herë të lexuara: 227)
als_Latn als_Latn als_Latn als_Latn als_Latn